คิม ยุน-อก

คิม ยุน-อก (; 26 มีนาคม พ.ศ. 2490) เป็นอดีตสุภาพสตรีหมายเลขหนึ่งของประเทศเกาหลีใต้ ด้วยเป็นภริยาของอี มย็อง-บัก

ประวัติ 
คิม ยุน-อก อ้างว่าตนสืบเชื้อสายจากฮอ ฮวัง-อก เจ้าหญิงแห่งอโยธยา ที่ต่อมาได้อภิเษกสมรสกับพระเจ้าซูโรแห่งคึมกวันคายา สำเร็จการศึกษาจากโรงเรียนมัธยมหญิงแทกูในปี พ.ศ. 2509 และเข้าศึกษาต่อที่มหาวิทยาลัยหญิงอีฮวา จนสำเร็จการศึกษาศิลปศาสตรบัณฑิตจากสาขาสุขศึกษาและการจัดการในปี พ.ศ. 2513 เธอสมรสกับอี มย็อง-บัก เมื่อวันที่ 19 ธันวาคมปีเดียวกันนั้น ทั้งคู่มีบุตรด้วยกัน 4 คน เป็นชายหนึ่งและหญิงอีกสามคน ครอบครัวของเธอทำบริษัทก่อสร้างในแทกู

ก่อนการเข้ารับตำแหน่งประธานาธิบดีของนายอี ครอบครัวของเธอพำนักอยู่ในกาโฮดง (Gahoedong) 

ในปี พ.ศ. 2538 เธอสำเร็จการศึกษาหลักสูตรผู้นำสำหรับหญิงขั้นสูง (Advanced Leadership Program for Women) อันดับที่ 1 ณ สถาบันเดิมของเธอ ในปี พ.ศ. 2539 สำเร็จหลักสูตรผู้บริหารหญิงชั้นสูงอันที่ 7 ของมหาวิทยาลัยย็อนเซ และในปี พ.ศ. 2544 สำเร็จหลักสูตรผู้บริหารหญิงจากมหาวิทยาลัยซุกมย็อง

ในปี พ.ศ. 2554 เธอเป็นประธานศิษย์เก่าของหลักสูตรผู้บริหารหญิงระดับสูงของมหาวิทยาลัยย็อนเซ

เรื่องอื้อฉาว

การคอรัปชั่นในครอบครัว 
 ญาติที่เป็นหญิงของเธอ ชื่อ คิม อก-ฮี (김옥희) มีส่วนในการรีดไถเงินเมื่อปี พ.ศ. 2551
 ญาติที่เป็นชายคนหนึ่งมีส่วนฉ้อโกงกับธนาคารเจลเซฟวิง (Jeil Savings Bank) เมื่อปี พ.ศ. 2554 และภายหลังพบว่าเขามีความผิดจริง
 ในปี พ.ศ. 2555 เธอ รวมทั้งสามี น้องสามี และบุตรชาย ถูกเรียกตัวให้ปากคำ หลังพบความผิดปกติจากการซื้อที่ดินราคาถูกกว่าท้องตลาด

อ้างอิง

แหล่งข้อมูลอื่น 
 

สุภาพสตรีหมายเลขหนึ่งของประเทศเกาหลีใต้
คริสต์ศาสนิกชนนิกายโปรเตสแตนต์ชาวเกาหลีใต้
บุคคลจากจังหวัดคย็องซังใต้